Den 21. august 2019 ble «Svalbard» det første norske skipet til å seile til Nordpolen. «Svalbard» seilte på oppdrag fra Nansensenteret for miljø og fjernmåling i Bergen. I prosjektet «Coordinated Arctic Acoustic Thermometry Experiment» (CAATEX) måles temperaturer i havet. Også USA deltok i prosjektet. Forskere skulle for første gang på 20 år benytte lydsignaler til å kartlegge havtemperaturen på tvers av hele Polhavet.